3 หุ้นค้าปลีกบวกคึก! โบรกฯเชียร์”ซื้อเก็งกำไร”คาดการบริโภคพุ่งช่วงแข่งขันฟุตบอลโลก
3 หุ้นค้าปลีกบวกคึก! โบรกฯเชียร์"ซื้อเก็งกำไร"คาดการบริโภคพุ่งช่วงแข่งขันฟุตบอลโลกนำโดย ROBINS,BJC,CPALL 
12 มิ.ย. 2561

ผู้สื่อข่าวรายงานว่า หุ้นในกลุ่มค้าปลีกขยับขึ้นทั่วหน้านำโดย ROBINS,BJC,CPALL โดยบริษัท โรบินสัน จำกัด (มหาชน)หรือ ROBINS ณ เวลา 15.57 น. อยู่ที่ระดับ 65.00 บาท บวก 1.50 บาท หรือ 2.36% ด้วยมูลค่าซื้อขาย 208.08 ล้านบาท
ส่วนบริษัท ซีพี ออลล์ จำกัด (มหาชน) หรือ CPALL ณ เวลา 15.59 น. อยู่ที่ระดับ 80.75 บาท บวก 1.25 บาท หรือ 1.75 ด้วยมูลค่าซื้อขาย 2.63 พันล้านบาท ด้านบริษัท เบอร์ลี่ ยุคเกอร์ จำกัด (มหาชน) หรือ BJC ณ เวลา16.02 น.อยู่ที่ระดับ 54.75 บาท บวก 0.25 บาท หรือ 0.46% ด้วยมูลซื้อขาย 306 ล้านบาท
บล. คันทรี่ กรุ๊ป ระบุในบทวิเคราะห์ฯเน้น”เก็งกำไร”เฉพาะหุ้นมีปัจจัยบวกเฉพาะอย่างค้าปลีก บมจ.เบอร์ลี่ ยุคเกอร์ (BJC), บมจ.ซีพี ออลล์(CPALL), บมจ.โรบินสัน (ROBINS)) คาดจะเห็นการบริโภคที่เพิ่มขึ้นหลังช่วงเวลาการแข่งขันฟุตบอลโลกรอบนี้จัดอยู่ในช่วงเวลาที่เหมาะสมกับประเทศไทย (18.30-01.30 น.) โดยคู่แรกจะเริ่มการแข่งขันในวันที่ 14 มิ.ย.นี้